Amstetten – 2024.03.28.

**Két teljes körű szolgáltató piacvezetőként egyesíti erejét**

Röviddel az új, teljesen automatikus berendezés (raktár, méretre vágás és ISO-gyártósor) üzembe helyezése előtt Chaves-ban Portugália vezető teljes körű megoldásokat kínáló, síküveg beszállítója a VITROCHAVES az ügyfélközpontúságról, a megbízható megoldások jelentőségéről és a LiSEC-kel való 40 éves közös fejlődésről beszél.

**Kicsiben kezdték, ma már ők a főszereplők**

A VITROCHAVES-t 1980-ban alapították a Chaves Alves fivérek 50 m² alapterületen Chaves városának központjában (nem kapcsolódik a család nevéhez) Portugália északi részében. 40 év alatt a VITROCHAVES az innovatív megoldásokba való folyamatos befektetéseivel piacvezetővé nőtte ki magát, és három gyártó központtal rendelkezik Chaves-ban, Benavente-ban és Felgueiras-ban, melyek össz-alapterülete 26 000 m² és kb. 200 alkalmazottat foglalkoztat.

Stratégiai súlypontunkat az építészeti üvegre irányítva, amelyet az alumínium, PVC és homlokzatokra specializálódott gyártóinak szállít, a vállalat gyártási kapacitása első sorban a dupla/tripla üvegezésre, a többrétegű üvegre és az edzett üvegre összpontosít. Az exportkvóta körülbelül 50%, első sorban Európa többi részébe, Afrikába és Amerikába.

**Teljes körű szolgáltatóként piacvezető**

„Sokoldalú vállalatként a kereslethez igazodunk a piacon”, véli Joaquim Chaves, a VITROCHAVES társalapítója és ügyvezető igazgatója. „Termékeink a márka és a minőség egybeolvadásának köszönhetően egyedülállóak. Jelenleg az ISOLAR® üveg termékválaszték széles palettája található meg kínálatunkban, amely több, mint két évtizede újra meg újra elismerést hozott számunkra.” Az ISOLAR® európai gyártók közössége, amely csúcshatékonyságú hőszigetelő üveg előállítására specializálódott ablakok és homlokzatok számára.

Milyen beszállító a VITROCHAVES? „A csúcsteljesítmény mellett köteleztük el magunkat, és a páratlan ügyfélszolgálatunknak köszönhetően tűnünk ki”, teszi hozzá Chaves Úr. A VITROCHAVES esetében ez valamennyi ügyféltapasztalati terültet érint, az üveg szállításától és csomagolásától egészen a szolgáltatás minőségéig. Céljuk az, hogy ügyfeleik számára teljes körű szolgáltatást nyújtsanak, egyedivé teszi őket a hazai piacon.

A fenntarthatóság egy további tényező, ahogy Chaves Úr részletezi: „A környezet alapvető tisztelet mellett különböző intézkedéseket vezettünk be, hogy hathatósan eleget tehessünk társadalmi felelősségünknek. Jó példa ezekre a kezdeményezésekre az üveg és az olyan szilárd hulladékok, mint a fa és a műanyag újrahasznosítása, és a vízkezelési eljárások bevezetése, és az a rendszer szintű kezdeményezés, hogy az értékes forrásokat újrahasznosítsuk.”

**Megbízható gépek és szoftveres megoldások a csúcsminőségű gyártásért**

„Büszkék vagyunk rá, hogy felszereltségünk a létező legjobb”, foglalja össze röviden Chaves Úr a vállalat befektetési stratégiáját. „Az első együttműködés a LiSEC-kel egy alapos ágazati kutatómunka eredménye volt. A LiSEC megoldásai egybevágnak a céljainkkal és lehetővé teszik számunkra, hogy kitűnő gyártási időket érjünk el, ami növeli szervezési hatékonyságunkat és nagymértékben hozzájárul hosszútávú sikerünkhöz."

Az első gép, amelyet a VITROCHAVES a LiSEC-től megvásárolt, egy 2-es ISO-gyártósor 3500 x 2000 mm méretű üveghez, amely az egyik legnagyobb gép volt, amit akkoriban gyártottak. A kedvesen „dinoszaurusznak” becézett, 1993-ban készült berendezés még ma is üzemel. „Mindig is a megbízhatóságra és a hosszú élettartamra törekedtünk”, vélekedett Chaves Úr. „A LiSEC az évek során rendkívül megbízhatónak bizonyult. Gépeik változatlan teljesítménye a bizonyítéka annak, hogy amellett kötelezték el magukat, hogy robosztus és megbízható megoldásokat bocsássanak rendelkezésre.

A 2001-es évben egy újabb ISO-gyártósor következett – ez is piacvezető megoldásnak számított a maga idejében. Chaves Úr hozzátette: „A LiSEC hozzáértése a vállalatunkkal folytatott sokéves és sikeres együttműködésben mutatkozik meg. A LiSEC hozzáértése a minőségi termékek és szolgáltatások szállításakor minden esetben megfelelt az elvárásainknak, illetve túl is teljesítette azokat."

A VITROCHAVES is a LiSEC tökéletesen a gépekhez illeszkedő szoftveres megoldásait használja, a gyártásban és az irodában is. A méretre vágás optimalizálása, a GPS.prod egy szerveralapú megoldás, amelyet több felhasználó egyidejűleg hajthat végre – és egy olyan fontos funkció, amely csökkenti a gyártástervező iroda időráfordítását. A rendszer több optimalizálás egyidejű végrehajtását is lehetővé teszi egyazon gyártási folyamaton belül, pl. az úsztatott üveg és Low-E esetében. Minden gyártási adat monitorok segítségével grafikusan és részletesen is megjeleníthető a gyártásban. Amennyiben egy címke, egy gyártási lista vagy egy üvegmatrica vonalkódját beolvassák, egy ábra jelenik meg a monitoron, amely minden műszaki adatot megjelenít a kezelő számára.

„A LiSEC termékei felülmúlhatatlan megbízhatóságukkal és folyamatos megújulásukkal tűnnek ki. A LiSEC által képviselt minőségről újra meg újra megbizonyosodhattunk, így a céget az első helyen ajánljuk másoknak”, teszi hozzá Chaves Úr.

**Irány a teljesen automatikusan működő jövő: A VITROCHAVES új ISO-gyártása**

„A LiSEC egy innovatív partner", vélekedik Chaves Úr. „Az innováció ékes példája a VITROCHAVES folyamatos telepítése – amely teljesen automatizálja a gyártást, és az üvegtárolótól a 2-es ISO gyártósor kizsilipeléséig terjed.”

Ezt a nagyfokú automatizálást egy leválogató pufferrendszer teszi lehetővé, amelyet a GPS.autofab szoftveres megoldás koordinál. A GPS.autofab vezérli az összes gép adatokkal való teljesen automatikus ellátását és az üvegtáblák továbbítását a leválogató rendszeren keresztül. Ez azt jelenti, hogy a gépkezelőnek többé nem kell adatokat felvinnie a gépre, és ideális esetben a méretre vágás és az ISO-gyártósor között már nem kell az üveghez érniük. Az üvegtáblák a teljes gyártási folyamat során nyomon követhetők, a kezelő és a gyártásigazgató folyamatos tájékoztatást kap a gyártás és az egyes csatlakoztatott rendszerek állapotáról.

A GPS.autofab célja, hogy a leválogató rendszert teljes egészében hozzáigazítsa az összes csatlakoztatott géphez. Jó példa erre a Dynopt teljesen automatikus integrálása, amely a LiSEC szoftveres megoldása és csökkenti az üveghulladék mennyiségét az üveg méretre vágása területén, nem keletkeznek maradék lapok, az után gyártott elemeket automatikusan utánvágja és újra a leválógatóba vezeti. A puffer kb. 4–6 órányi gyártást tud tárolni, ami lehetővé teszi, hogy az üvegtábla-méreteket figyelembe lehessen venni a későbbi gyártási folyamatoknál az optimális méretre vágáshoz, hogy a jumbó méretű üvegtáblát a lehető legjobban ki lehessen használni. Az üvegtáblák a pufferben köztes tárolásra kerülnek, és az adott gyártási folyamat során, pl. a hőszigetelő üveg előállításakor további megmunkálás céljából lehívásra kerülnek. Ily módon a különböző gyártási folyamatok kiegyenlíthetők és kisimíthatók, a folyamatos gyártás fenntartható.

Chaves Úr arról, hogy mik a céljai az új gyártással: „Szeretnénk bővíteni gyártási kapacitásainkat és teljes mértékben kiaknázni az automatizálás nyújtotta előnyöket, hogy csökkentsük a költségeket és ráfordított munka mennyiségét.”

**Ügyfélhűség termékinnovációk által**

Egy fontos trend, amelyet a VITROCHAVES a piacon lát, a jelentős innovációk a termékfejlesztések és a minőségi előírások terén. „Mivel ezek a változtatások jelentős hatást gyakorolnak a megtérülésünkre, berendezéseink és felszereléseink folyamatos frissítésével nekünk is igazodnunk kell hozzá. A fejlődő piac dinamikus reagálást követel meg, hogy egy lépéssel előbb járjunk, mint ahogy azt az ágazat elvárná, ami elengedhetetlenné teszi, hogy csúcstechnológiákba fektessünk és mindig rajta tartsuk a szemünket a legújabb trendeken”, tette hozzá Chaves Úr.

Hogyan tudja ezt támogatni a LiSEC? „Terveink a jövőre a fenntartható növekedés megőrzése körül forognak, így a termékeket és berendezéseket vállalatunk számára a legjobb beszállítóktól szerezzük be. Ez a hozzáállás biztosítja azt a szükséges stabilitást, hogy javíthassuk az ügyfeleink számára nyújtott szolgáltatások színvonalát, amely mindig is a bővítésünk alapját képezte. Ezen törekvésünkben a LiSEC, mint nagyra becsült partnerünk kulcsfontosságú szerepet tölt be. Miközben továbbfejlődünk, felhasználjuk a LiSEC know-how-ját és innovatív megoldásait, hogy javítsuk képességeinket."

**Fotók** © LiSEC

Ein Bild, das Kleidung, Person, Mann, Schuhwerk enthält.

Automatisch generierte BeschreibungEin Bild, das Stahl, Aluminium, Im Haus, Bautechnik enthält.

Automatisch generierte BeschreibungEin Bild, das Im Haus, Maschine, Fabrik, Bautechnik enthält.

Automatisch generierte BeschreibungEin Bild, das Stahl, Bautechnik, Gebäude, Industrie enthält.

Automatisch generierte BeschreibungEin Bild, das Gebäude, Stahl, Maschine, Bautechnik enthält.

Automatisch generierte BeschreibungEin Bild, das Im Haus, Maschine, Stahl, Bautechnik enthält.

Automatisch generierte BeschreibungEin Bild, das Stahl, Bautechnik, Im Haus, Maschine enthält.

Automatisch generierte BeschreibungEin Bild, das Im Haus, Gebäude, Stahl, Maschine enthält.

Automatisch generierte BeschreibungEin Bild, das Text, Computer, Im Haus, Person enthält.

Automatisch generierte Beschreibung

**Bemutatkozik a LiSEC**

A Seitenstetten/Amstetten székhelyű LiSEC a világ számos országában működő vállalatcsoport, amely több mint 60 éve kínál egyedi és átfogó megoldásokat a síküveg-megmunkálás és -nemesítés területén. A vállalat tevékenységi körébe gépek, automatizálási megoldások és szolgáltatások tartoznak. A csoport 2023-ban mintegy 1300 alkalmazottal és 20 telephellyel rendelkezett, több, mint 95 százalékos exporthányadot ért el, és közel 300 millió eurós forgalmat bonyolított le. A LiSEC hőszigetelő és több rétegű üvegekhez fejleszt és gyárt üvegvágó- és válogató rendszereket, önálló alkatrészeket és teljes gyártósorokat szigetelő- és többrétegű üveghez, valamint üvegszegély-megmunkáló gépeket és előfeszítő berendezéseket. Megbízható technológiáival és intelligens automatizálási megoldásaival a LiSEC élen jár a minőség és a technológia területén, és jelentős mértékben hozzájárul ügyfelei sikeréhez.

**További információ:**  
Claudia GUSCHLBAUER

Marketing és vállalati kommunikációs igazgató

LiSEC Austria GmbH  
Peter-Lisec-Str. 1 – 3353 Seitenstetten, Ausztria  
Tel.: +43 7477 405-1115  
Mobil: +43 660 871 58 03  
E-Mail: [claudia.guschlbauer@lisec.com](mailto:claudia.guschlbauer@lisec.com) – [www.lisec.com](http://www.lisec.com/?utm_source=Press-Release&utm_medium=Word-PDF&utm_campaign=DE)